Mammito Eunice

Eunice Wanjiru Njoki (anaejulikanaa kwa jina la Mammito; alizaliwa Nairobi, 18 Septemba 1993) ni Mkenya anayejihusisha na shughuli za uigizaji, uandishi, utangazaji na uchekeshaji 

[[Jamii: Art and feminism 2023]] 

Maisha ya awali na Elimu
Mammito hakuwahi kupata nafasi ya kumfahamu baba yake mzazi wala hakuwahi kujua hisia azipatazo mtu anapokua na baba.
Mama yake, Nancy Njoki, alimlea na kumkuza peke yake. Alikulia katika makazi duni ya Kibera.. Alipata elimu yake ya msingi kutoka shule ya Laini Saba. Kupata mlo mmoja pekee ndani ya Kibera ililazimu kupambana. Kwasababu Maisha katika makazi haya yalikua na changamoto nyingi, mama yake alikuwa mkali sana na hakumruhusu acheze na watoto wa majirani.

Mammito alijiunga na darasa la kwanza katika shule ya msingi Laini Saba mwaka 2001. Alifanya mitihani yake ya KCPE mwaka 2007. Baada ya apo, alijiunga na shule ya sekondari ‘’Gatero Girls High School, Nyahururu’’ mwaka 2008 ambapo alisoma mpaka kidato cha tatu. Mwaka 2011 alibadili shule na kujiunga na Silanga Mixed Secondary School, Kibera ambapo huko alifanya mitihani ya KCSE mwaka 2011. Alisoma Elimu ya maendeleo ya jamii kutoka chuo kikuu cha Mount Kenya.

Kwa kipindi hicho, alijihusisha sana na uchekeshaji, uchezaji muziki na mashairi, vyote hivi mama yake na shangazi walivipinga kwa nguvu kwa madai ya kuwa vinamfanya awe kituko. Kutokana na hilo, alikua mkaidi na mbishi, kitendo kilichosababisha ahamishiwe kijijini Murang'a akaishi na bibi yake. Akiwa Murang'a, alikua akimsaidi bibi yake kuuza nguo za shule na nguo za aina nyingine.

Baada ya hapo, mnamo mwaka 2015 Mammito alijiunga na chuo kikuu cha Mount Kenya (Mount Kenya University), alisoma na kupata astashahada ya maendeleo ya jamii. Akiwa chuo, alijiunga na kikundi cha uigizaji. Katika mojawapo ya maonyesho ya vipaji, ‘’ Nilisajili kama muimbaji, lakini nilipofika jukwaani, nikaaza kutoa vichekesho. Majaji walifurahia sana na walinipigia makofi kwa kusimama. Ni kwa wakati huo ndipo nilipogundua nina uwezo wa kuwa mchekeshaji."Alimaliza elimu yakw mwaka 2016.

Alipata jina la Mammito, kutoka kwa marafiki zake ambao walikua wanaitana Mammito.
 Kazi 

 2015 mpaka sasa 
Baada ya chuo, Mammito alianza kutafuta kazi kama mtumishi wa uma, lakini hakufanikiwa kupata. Hakuwahi kufikiria kufanya uchekeshaji kama kazi yake. Lakini alipokosa kazi kabisa, aliomba nafasi kutoeza katika vipindi vya Churchill Show.. Kwa mara kadhaa, alishindwa kushawishi na alitolewa na kurudishwa kwa kukosa kujiamini na umiliki wa jukwaa, baadaye aliitwa tena kwani utani wake ulikuwa unachekesha sana. Hali hii iliendelea kwa muda mpaka alipopata nafasi. mwaka 2015.

Mwaka 2015 wakati wa maonyesho yake ya kwanza ndani ya Churchill Show, alikua na uoga mwingi sana, kiasi  kwamba hakuna aliyecheka. "Ni kama vile nilikua natoa hotuba, hakukua na kitu zaidi ya mwangwi. Kuna mud ahata nilisahau mistari yangu, nikabaki kutazama hadhira na kuondoka jukwaani, nilidhalilika sana, nikabaki kulia tu."

Mwaka 2017, Mammito alikua kwenye ratiba ya kufanya maonyesho katika tamasha la Kigali International Comedy Festival lililofanyika Novemba.

Mwaka 2018 Mammito alishiriki katika onyesho la Anthony Bourdain maelezo ya Maisha yake. Mnamo Juni 2018, alitumbuiza katika Seka Festival Season 4 huko Kigali. Rwanda. Hiyo hiyo Juni 2018, alifanya maonyesho katika tamasha la East Africa Comedy Show lililofanyika Kenyatta International Convention Centre (KICC). Disemba 2018, alirudi tena Rwanda kufanya maonyesho wakati wa Evening of Laugh Comedy Show

Mnamo January 2019, Mammito aliongoza katika Saturday Night Comedy kwenye mgahawa wa ‘’Blues Restaurant’’ jijini Nairobi. Mammito alitumbuiza katika maonyesho ya 2019 Laugh Festival yaliyofanyika KICC. Agosti 2, alishiriki katika maonyesho ya Queens of Comedy nchini Botswana.

 Maisha yake 
Mammito ana ndugu wawili. Mwaka 2018, alipiga picha akiwa na Edwin Butita, hii ilisababisha uvumi kwamba ana mimba. Kukanusha uvumi huo, alisema kwamba walipiga picha hiyo baada ya kutoka kupata mlo wa mchana. 

Mammito ni Mkristo.

 Filamu

 Televisheni 
 Mwaka Tukio Uhusika Maelezo Mtandao2017 – hadi sasaChurchill ShowMwenyeweNTV Kenya2018Anthony Bourdain: Sehemu hazitambulikiMwenyeweSehemu ya 12: kipande cha 1

 Marejeo 

Jamii:Waliozaliwa 1993
Jamii:Watu walio hai
Jamii:Watu wa Kenya
Jamii:Wanawake wa Kenya
Jamii:Waigizaji filamu wa Kenya